FK Auda
FK Auda ir Latvijas futbola klubs no Ķekavas, kas pašlaik spēlē Virslīgā. Klubs dibināts 1969. gadā kā Mangaļsalas zvejnieku kolhoza "9. maijs" futbola komanda. Savu pašreizējo nosaukumu ieguvis 1991. gadā no paju sabiedrības "Auda", kas izveidojusies kolhoza "9. maijs" vietā. 2005. gadā klubs no Rīgas, kur spēlēja Alberta Šeibeļa stadionā, pārcēlās uz Ķekavu, kur ir speciāli šim klubam uzbūvēts stadions, kas ieguvis "Audas" nosaukumu. 2022. gadā klubs pirmo reizi vēsturē izcīnīja Latvijas kausu un ceļazīmi uz dalību UEFA klubu turnīru kvalifikācijā, pēc gada atkārtojot šo panākumu.